Google Drive

Google Drive on pilvepõhine failide salvestamise ja sünkroonimise teenus ning Google Docsi failide hoidmise koht – rakendus, mis pakub mitme kasutaja koostöö võimalust interneti kaudu dokumentide, arvutustabelite ja esitluste redigeerimisel. Teenust kasutavad nii ettevõtted kui ka eraisikud. Google Drive'i kasutatakse peamiselt selleks, et ohutult säilitada kõikvõimalikke faile alates pere fotoalbumitest kuni rahvusvaheliste ärisaladusteni.

Mahutavus

Kasutajale on tasuta kasutamiseks eraldatud 15 GB ruumi (Google Drive, Gmail, Google+ Photos). Kui tasuta saadud 15 GB saab täis, pääseb kasutaja oma olemasolevatele failidele juurde, aga faile ega kaustu juurde lisada ei saa. Lisaruumi hinnad (ei sisalda riigi määratud makse):

Otsing
Google Drive'ilt saab otsida märksõna järgi ja filtreerida failie faili tüübi, omaniku ja muu põhjal. Google Drive saab hakkama ka skannitud dokumentide tekstituvastusega (OCR).

Google Drive'i kaust
Google Drive'i kausta ehitus sarnaneb tavalise personaalarvuti kausta omaga, kuid sellel on mõned lisad. Enamikule failidele ja kaustadele Google Drive'il on võimalik ligi pääseda isegi ilma internetiühenduseta.

Sarnane:
 Faile saab ühest kaustast teise lohistada.
 Faile saab ümber nimetada.
 Faile ja kaustu saab teisaldada.
 Faile saab redigeerida ja salvestada.
 Faile saab teisaldada prügikasti.

Erinev:
Kõik muudatused, mis Google Drive'i kaustas tehakse, peegelduvad My Drive'il – internetipõhisel Google Drive'il. See tähendab, et kõik lisatud ja muudetud failinimed, teisendamised, jagamised ja liigutamised peegelduvad My Drive'il, kui arvuti need draivid sünkroonib.

Toetatud failivormingud

Google Drive saab lugeda järgmisi failivorminguid:
 pildifailid (JPEG-, PNG-, GIF-, TIFF- ja BMP-failid);
 videofailid (WebM, MPEG4, 3GPP-, MOV-, AVI-, MPEGPS-, WMV- ja FLV-failid);
 tekstifailid (TXT-failid);
 märgistus-/programmeerimisfailid (CSS-, HTML-, PHP-, C-, CPP-, H-, HPP- ja JS-failid);
 Microsoft Wordi failid (DOC- ja DOCX-failid);
 Microsoft Exceli failid (XLS- ja XLSX-failid);
 Microsoft PowerPointi failid (PPT- ja PPTX-failid);
 Adobe PDF-failid (PDF-failid);
 Apple'i lehed (PAGES-failid);
 Adobe Illustraatori failid (AI-failid);
 Adobe Photoshopi failid (PSD-failid);
 Autodesk AutoCadi failid (DXF-failid);
 Scalable Vector Graphicsi failid (SVG-failid);
 PostScripti failid (EPS- ja PS-failid);
 fondid (TTF- ja OTF-failid);
 XML Paper Specificationi failid (XPS-failid);
 arhiivifailid (ZIP- ja RAR-failid).

Google Drive'i võrdlus teiste sarnaste teenustega

Tabel Google Drive'i võrdlusest:

Google Drive'il on unikaalset tüüpi tugi (Adobe, AutoCadi failid), mis teeb Internetis asuvate failide vaatamise lihtsamaks. Kuigi dokumente saab redigeerida Internetis, peab dokumendi muutma Google'i Dokumendiks, mis võib Microsoft Office’i failide algset vormistust muuta. See on samuti turvatud kaheastmelise kontrolliga, mis on ühenduses kasutaja Google'i konto ja muude teenustega.

Turvalisus 
Google Drive on otstarbekas viis oma failide ohutuks säilitamiseks turvalises andmekeskuses, kust need failid ei lähe kaduma. Isegi kui arvuti, telefon või tahvelarvuti läheb katki, on Google Drive'il hoitavad failid kaitstud.

Näpunäiteid Google Drive’il säilitavate failide turvalisuse ja ohutuse tagamiseks:
    Ühiskasutatavas arvutis töö lõpetamisel tuleb alati Google'ist välja logida.  
    Avalikku või kellegi teise arvutisse ei tohiks Google Drive'i installida, sest kõik, kellel on sellele arvutile juurdepääs, saavad faile avada ja vaadata.  
    Failide jagamisel tuleks valida sobiv jagamisviis. Privaatse jagamise korral näevad faile ainult need, kellele on nende vaatamiseks saadetud link, avaliku jagamise korral näevad teie faile, kaustu ja Google'i dokumente kõik.

Mobiilne juurdepääs
Androidi Google Drive'i rakendus, mis on tasuta saadaval Google Plays, lubab kasutajatel vaadata, redigeerida ja luua Google Docsi dokumente, tabeleid ja esitlusi. Androidi Google Docsi rakendusega saab jäädvustada pildi dokumendist, allkirja või mõne muu teksti, tuvastada teksti OCR-i abil ning muuta selle redigeeritavaks. Google'i rakendus iPhone’ile võimaldab Google Docsi faile nii vaadata kui ka redigeerida. Paljudes muudes mobiilsideseadmetes saab Google Docsi dokumente ja tabeleid vaadata ja redigeerida seadme brauseris. PDF-faile saab vaadata, aga mitte redigeerida.

Viimased uuendused 

Viimati toimunud muutused:
 Gmaili kasutajad ei pea enam manuseid alla laadima, sest Google Drive seotakse postkastiga. (Posted Nov 12, 2013 by Sarah Perez)
 Google võimaldab iOS-ile Kaardi-Stiilis Ketta kavandi (Posted Sep 5, 2013 by Frederic Lardinois).
 Google Drive võimaldab nüüd kontrollida kogu dokumendi õigekirja, lisatud on kohandatavad nimekirjad. (Posted Aug 12, 2013 by Frederic Lardinois)
 Google Drive'ile integreeritakse Google'i otsing lingi lisamisele, mis teeb failide leidmise lihtsamaks. (Posted Aug 6, 2013 by Frederic Lardinois)

Levinumad probleemid 

Veebis oleva Google Drive'i probleemid:
 tõrketeade "No connection detected", mille tõttu ei saa kasutaja oma Google Docsi faile avada;
 kasutaja ei saa oma Google Drive'i sisu värskendada;
 tõrketeadei "Not enaugh storage".
Arvutis oleva Google Drive'i probleemid:
 Google Drive ei lõpeta installi, sest Microsoft Visual C++ pole installitud;
 Macil pole sünkroonimisoleku ikooni;
 tõrketeade Macil "Primary Key";
 tõrketeade "Unable to connect".

Lahendust sellistele probleemidele pakub Google support, levinud probleemide kohta on koostatud ka lahendustega lehekülg, kust võite abi leida.

Vaata ka
 Google Docs
 Virtuaalmasin annab parema ülevaate Google Drive'ist kui virtuaalsest kettast.
 Pilvandmetöötlus selgitab täpsemalt kategooriat, kuhu kuulub Google Drive.

Viited

Välislingid
 Google Drive 
Pilveteenused